**NÁRODNÁ RADA SLOVENSKEJ REPUBLIKY**

**IV. volebné obdobie**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Číslo: 1948/2008

**836a**

### I n f o r m á c i a

o prerokovaní vládneho návrhu zákona o podávaní cenových návrhov obchodných spoločností a o zmene a doplnení zákona č. 513/1991 Zb. Obchodný zákonník v znení neskorších predpisov (tlač 836) vo výboroch Národnej rady Slovenskej republiky

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Ústavnoprávny výbor** Národnej rady Slovenskej republiky ako gestorský výbor **nebol pri rokovaní o spoločnej správe uznášaniaschopný.**

Podľa § 80 odsek 1 zákona Národnej rady Slovenskej republiky o rokovacom poriadku Národnej rady Slovenskej republiky v znení neskorších predpisov predseda gestorského výboru určil za spoločnú spravodajkyňu poslankyňu **Janu Laššákovú**.

Podľa § 80 ods. 2 citovaného zákona, ak gestorský výbor neschválil spoločnú správu alebo stanovisko, podáva spoločný spravodajca len informáciu o výsledkoch rokovania výborov a predkladá návrh na ďalší postup.

**I.**

Národná rada Slovenskej republiky **uznesením zo 4. novembra 2008 č. 1126 súhlasila s  návrhom vlády na skrátené legislatívne konanie o vládnom návrhu zákona** **o podávaní cenových návrhov obchodných spoločností** a o zmene a doplnení **zákona č. 513/1991 Zb. Obchodný zákonník** v znení neskorších predpisov (tlač 835).

**Uznesením z 5. novembra 2008 č. 1127** sa uzniesla prerokovať návrh zákona v druhom čítaní a prideliť ho na prerokovanie týmto výborom:

**Ústavnoprávnemu výboru** Národnej rady Slovenskej republiky a

**Výboru** Národnej rady Slovenskej republiky **pre hospodársku politiku.**

**II.**

Poslanci Národnej rady Slovenskej republiky, ktorí nie sú členmi výborov, ktorým bol vládny návrh zákona pridelený, **neoznámili v určenej lehote gestorskému výboru žiadne stanovisko k predmetnému návrhu zákona** (§ 75 ods. 2 zákona Národnej rady Slovenskej republiky č.  350/1996 Z. z. o rokovacom poriadku Národnej rady Slovenskej republiky v znení neskorších predpisov).

**III.**

**Ústavnoprávny výbor** Národnej rady Slovenskej republiky vládny návrh zákona o podávaní cenových návrhov obchodných spoločností a o zmene a doplnení zákona č. 513/1991 Zb. Obchodný zákonník v znení neskorších predpisov (tlač 836) prerokoval na 62. schôdzi 5. novembra 2008. Pri hlasovaní o návrhu uznesenia nebol **ústavnoprávny výbor uznášaniaschopný.**

**Výbor** Národnej rady Slovenskej republiky **pre hospodársku politiku** o návrhu nerokoval, nakoľko nebol uznášaniaschopný.

Mojmír Mamojka

predseda Ústavnoprávneho výboru

Národnej rady Slovenskej republiky

V Bratislave 5. novembra 2008